《豫章祠谒罗公从彦》
明代·韩晟

豫章祠下荐芳馨，想到先生静夜澄。世降几人闻大道，言堙何处觅师承。

坐凝盆水心方息，悟入空濛岸始登。千载讲堂人仰止，时从四百望崚嶒。

作者简介：韩晟，字寅仲。博罗人。鸣金长子。明神宗万历十九年（一五九一）举人，授浙江遂安令，解组归，隐城东别墅。有《书云台稿》、《雁木稿》、《燕市稿》诸集。清乾隆《博罗县志》卷一二、道光《广东通志》卷七五。